(1615) ONlanghs als ick my vermeyde klaer , Om vreucht t ’ oorboren soet , En weeren fantasije swaer En druck uyt mijn ghemoet : ’ T herte verheuchde my van ’ t saisoen , Te sien de velden al becleedt soo groen .De boomen waren oock verciert Met groene bladers jent , De prieelen fraey ghelauriert Veel dichter dan een tent , Den reuck der bloemen was oock soo groot , Dat alle druck uyt mijn herte verschoot .De Vijvers claer als een christal Sach ick daer vloeyen reyn , En vischkens swemmen over al Door beecxkens groot en kleyn , ’ T voghel - ghesanck was daer seer wel , Lieflijck , ja soeter als een snaren - spel .